text: Tusindvis af kvinder på fodtur
  31 maj 2010 kl. 13.15
  3.300 kvinder skal i aften på fodtur i Sønderborg og omegn.
  De deltager i det landsdækkende Ladywalk. Ladywalk foregår samtidig i Frederikshavn, Aalborg, Agger, Århus, Sønderborg, Odense, Nakskov, København, Slagelse og Rønne, og turen er på 7 eller 12 kilometer.
  - Det er fantastisk og overvældende, at så mange vil deltage, siger Ruth Holm, formand for Fodslaw Sønderborg.
   
  Ladywalk i Sønderborg starter på Hærens Øvelsesområde på Kær ved Skydebanevej 3 kl. 18,30.
  37.000 er tilmeldt i hele landet.
  Overskuddet fra deltagergebyret går til Hjerteforeningen og Scleroseforeningen til kampen mod kvindesygdomme.
   
  Ladywalks formål er at fremme interessen for gangsport i Danmark.
  